JEGYZŐKÖNYV

a Délegyháza Község Önkormányzat Polgármesterének 2020. november 27-én hozott döntéséről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A vészhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pont vonatkozásában döntött:

1. **Helyi iparűzési adóról szóló rendelet módosítása**
2. Délegyháza Község Önkormányzatának Polgármestere az első napirendi pont vonatkozásában az alábbi rendeletet alkotta:

**DÉLEGYHÁZA KÖZSÉG ÖNKORMÁNYZATA**

# Képviselő-testületének

**27/2020. (XI.27) önkormányzati rendelete**

**a helyi iparűzési adóról szóló**

**22/2003. (XII.23.) önkormányzati rendelet módosításáról**

Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, Délegyháza Község Önkormányzat Képviselő-testülete jogkörében eljárva, a helyi adóról szóló 1990. évi C. törvény 1.§ (1) bekezdésében, 39/C.§ (4) bekezdésében és 43. § (3) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában meghatározott feladatkörében eljárva a helyi iparűzési adóról szóló 22/2003. (XII.23.) önkormányzati rendelet módosításáról a következőket rendeli el:

**1.§**A helyi iparűzési adóról szóló 22/2003. (XII.23.) önkormányzati rendelet 3.§ (1) bekezdésében az „A gazdasági tevékenységet saját nevében és kockázatára haszonszerzés céljából, üzletszerűen végző” szövegrész helyébe az „A Polgári Törvénykönyvről szóló törvény szerinti bizalmi vagyonkezelési szerződés alapján kezelt vagyon, valamint a gazdasági tevékenységet saját nevében és kockázatára haszonszerzés céljából, üzletszerűen végző” szöveg lép.

**2.§** A helyi iparűzési adóról szóló 22/2003. (XII.23.) önkormányzati rendelet 4.§ (3) bekezdés b) pontja helyébe a következő rendelkezés lép:

„b) az 1990. évi C. törvény 39/B.§-ában leírtak szerint,”

**3.§**A helyi iparűzési adóról szóló 22/2003. (XII.23.) önkormányzati rendelet 5.§ (1) bekezdésében az „Állandó jelleggel végzett iparűzési tevékenység esetén az” szövegrész helyébe az „Az” szöveg lép.

**4.§** A helyi iparűzési adóról szóló 22/2003. (XII.23.) önkormányzati rendelet 7.§-a helyébe a következő rendelkezés lép:

**„7.§.**

# Egyéb rendelkezések

A helyi iparűzési adóval kapcsolatos bevallási, bejelentkezési, adóelőleg- és adófizetési, esedékességi és egyéb kötelezettségekre vonatkozó szabályként a helyi adóról szóló többször módosított 1990. évi C. törvény, valamint az adózás rendjéről szóló 2017. évi CL. törvény, és az adóigazgatási rendtartásról szóló 2017. évi CLI. törvény rendelkezéseit kell alkalmazni.”

**5.§**  A helyi iparűzési adóról szóló 22/2003. (XII.23.) önkormányzati rendelet 8.§ (4) bekezdése helyébe a következő rendelkezés lép:

„(4) A késedelmes befizetésekre, a bejelentések elmulasztására vonatkozóan az adózás rendjéről szóló 2017. évi CL. törvény rendelkezéseit kell alkalmazni.”

**6.§**Hatályát veszti a helyi iparűzési adóról szóló 22/2003. (XII.23.) önkormányzati rendelet

a) 2. § (1) bekezdésében az „állandó vagy ideiglenes jelleggel” szövegrész,

b) 2. § (3) bekezdése,

c) 4.§ (1) bekezdésében az „állandó jelleggel végzett” szövegrész,

d) 4.§ (4) bekezdése,

e) 5. § (2) bekezdése.

**7.§** Ez a rendelet 2021. január 1-jén lép hatályba.

k.m.f.

 dr. Riebl Antal dr. Molnár Zsuzsanna

 polgármester jegyző